อธิบดีกรมอุตุนิยมวิทยา ยันแผ่นดินไหว ลาว เมียนมา ช่วงนี้ ไม่กระทบไทย เป็น Aftershock ปรากฎการณ์ธรรมชาติปกติ สบายใจได้ไม่ต้องตื่นตระหนก
อธิบดีกรมอุตุนิยมวิทยา ยันแผ่นดินไหว ลาว เมียนมา ช่วงนี้ ไม่กระทบไทย เป็น Aftershock ปรากฎการณ์ธรรมชาติปกติ สบายใจได้ไม่ต้องตื่นตระหนกนาวาอากาศเอก สมศักดิ์ ขาวสุวรรณ์ อธิบดีกรมอุตุนิยมวิทยา ระบุหลังมีรายงานแผ่นดินไหวบริเวณประเทศไทยและใกล้เคียง โดยเมื่อคืนที่ผ่านมา (26 พ.ย.62) เวลา 22.39 น. ได้เกิดแผ่นดินไหวขนาด 3.3 จุดศูนย์กลางที่ประเทศลาว และเวลา 21.00 น. แผ่นดินไหวขนาด 4.0 จุดศูนย์กลางที่บริเวณพรมแดนประเทศพม่า-จีน (Myanmar-China Border Region) ความลึกจากผิวดิน 6 กิโลเมตรขณะที่ก่อนหน้านั้นเกิดแผ่นดินไหวไปก่อนหน้าแล้วในช่วงเย็น เวลา 18.00 น. เมื่อวานนี้ เป็นแผ่นดินไหวขนาด 5.6 มีจุดศูนย์กลางที่ประเทศพม่าและแผ่นดินไหวจุดศูนย์กลางที่ประเทศลาว (Laos) ขนาด 3.1 โดยอธิบดีกรมอุตุนิยมวิทยายืนยันว่าเป็นปกติของธรรมชาติหลังเกิดแผ่นดินไหวขนาดใหญ่ไปแล้วจะมี Aftershock ตามมา ซึ่งมีโอกาสเกิดขึ้นได้เป็นร้อยครั้ง และคงมีต่อเนื่องไปประมาณ 1 -2 เดือน ขึ้นอยู่กับการเกิดของช่วงระยะเวลาที่เกิดช้า หรือเร็วอธิบดีกรมอุตุนิยมวิทยา กล่าวย้ำว่า เหตุการณ์ที่เกิดขึ้นเป็นภาวะปกติของการเกิดแผ่นดินไหวทั้งโลก เป็นการขยับตัวทั้งโลก เมื่อมีเครื่องตรวจวัดที่ดี มีความเสถียร ก็ทำให้เรารู้การสั่นสะเทือน รู้ว่าพื้นที่ใดมีการสั่นไหวของแผ่นดิน พี่น้องประชาชนในประเทศไทยไม่ได้รับผลกระทบขออย่าตื่นตระหนก สบายใจได้